
MUNICIPIUL TIMIŞOARA
SERVICIUL ŞCOLI SPITALE

SC2018-29313/06.12.2018
RAPORT DE SPECIALITATE                              
privind  aprobarea  închirierii etajului I al imobilului  situat în Timişoara Str. Alexandru  Odobescu  nr. 1, în care funcţionează Clinica de Obstetrică – Ginecologie din cadrul Spitalului Clinic Municipal de Urgenţă Timişoara.
        Având în vedere Expunerea de motive  nr. SC2018-29313/06.12.2018 a Primarului Municipiului Timişoara şi Proiectul de hotărâre privind aprobarea închirierii etajului I al imobilului situat în Timişoara Str. Alexandru  Odobescu  nr. 1,  în care funcţionează  Clinica de Obstetrică – Ginecologie din cadrul Spitalului Clinic Municipal de Urgenţă Timişoara.
      Facem următoarele precizări:

      Etajul I al imobilului situat în Timişoara, Str. Odobescu nr.1, cu o suprafaţă construită de 320 mp, în care funcţionează Clinica de Obstetrică - Ginecologie din cadrul Spitalului Clinic Municipal de Urgenţă, a fost retrocedat în baza Legii 10/2001 şi se află în proprietatea d-nei Ţîrnea Eugenia Ghizela  şi  a d-lui  Cristureanu Gheorghe  Titu.   

      În baza HCL nr.149 /10.05.2016,  Spitalul Clinic Municipal de Urgenţă  a încheiat  contracte de închiriere cu D-na Ţîrnea Eugenia Ghizela pentru cota de 19/32 parte (190 mp) şi cu D-nul Cristureanu Gheorghe pentru cota de 8/32 parte ( 80 mp), cu o chirie negociată  de 3,6 euro/mp/lună, asigurată de la  bugetul local. Contractele  de închiriere  expiră la data de 31.12.2018.

     Prin adresa cu numărul E-3414/21.11.2018, înregistrată  la  Municipiul Timişoara  sub nr.SC2018-27748 din 22.11.2018, Spitalul Clinic Municipal a solicitat sprijinul privind prelungirea contractelor de închiriere  pentru etajul I al  imobilului  din Str. Odobescu  nr. 1.
      Proprietarii imobilului, d-na Ţirnea Eugenia Ghizela şi dl. Cristureanu Gheorghe prin adresele cu   numerele I-22007/07.11.2018, I-22466/13.11.2018, I-22988/20.11.2018, înregistrate la Spitalul Clinic Municipal, şi-au şi exprimat acordul de prelungire a contractelor de închiriere pentru etajul I al  imobilului  din Str. Odobescu  nr. 1, pe o perioadă de 2 ani  cu aceiaşi  chirie de  3,6 euro/mp /lună.

     Conform Procesului verbal nr.8 /06.12.2018, membrii Comisiei  de negociere cu terţii, au  luat la cunoștință oferta proprietarilor cu privire la prelungirea contractelor de închiriere pentru etajul I al imobilului situat în Timişoara, Str. Odobescu nr.1, în care se desfășoară activitatea medicală a Clinicii de Obstetrică Ginecologie  din cadrul Spitalului Clinic Municipal de Urgenţă, pe termen de 2 ani,  cu aceiaşi  chirie de 3,6 euro/mp /lună şi în unanimitate au  fost  de acord cu prelungirea contractelor în conformitate cu oferta proprietarilor, de menținerea prețului.
        Conform prevederilor art.199,alin.1 din Legea nr. 95/2006 privind reforma în domeniul sănătăţii, republicată, autorităţile publice locale pot participa la finanţarea unor cheltuieli de administrare şi funcţionare, respectiv cheltuieli de personal, stabilite în condiţiile legii, bunuri şi servicii, investiţii, reparaţii capitale, consolidare, extindere şi modernizare, dotări cu echipamente medicale ale unităţilor sanitare cu paturi transferate, în limita creditelor bugetare aprobate cu această destinaţie în bugetele locale. 
      Chiria  va fi  alocată din bugetul local de la  cap. 66.02 Sănătate, alin 51.01.46- transferuri  de la bugetele locale către instituţii  publice şi activităţii finanţate integral sau parţial  din venituri proprii pentru  finanţarea sănătăţii.

           Având în vedere cele expuse în prezentul raport şi a faptului că  municipalitatea şi Spitalul Clinic Municipal de Urgenţă Timişoara nu dispun de spaţiu suplimentar care să asigure condiţii optime pentru desfăşurarea activităţii Clinicii de Obstetrică şi Ginecologie din cadrul Spitalului Clinic Municipal de Urgenţă Timişoara apreciem că; 

      - proiectul de hotărâre privind aprobarea închirierii etajului I al imobilului situat în Timişoara Str. Alexandru  Odobescu  nr. 1, în care funcţionează  Clinica de Obstetrică – Ginecologie din cadrul Spitalului Clinic Municipal de Urgenţă Timişoara, îndeplineşte condiţiile pentru a fi supus dezbaterii Consiliului Local al Municipiului Timişoara. 

                  PT. ŞEF SERVICIU, 



                        CONSILIER,

                    Anca Lăudatu                                                                           Ciucur Ioana

